### Каква е разликата между CBD Масло и Масло от Конопено семе?



Двете масла са коренно различни и има някои важни разграничения в начина на обработка и извличане на CBD маслото и маслото от конопено семе. Маслото от конопено семе се прави чрез студено пресоване на конопени семена и е тъмно зелено с лек аромат на ядки и е богато на хранителни вещества. Използва се най-често за готвене и е изключително популярен заместител на зехтина в държавите в Европа, където се отглежда повече коноп като Словения, Германия и Полша. Дори се продава и в някой големи хранителни вериги и в България.
  

CBD маслото от друга страна се извлича предимно от листата и цвета на конопа, най-често това се прави чрез CO2 екстракция и крайния продукт съдържа изключително полезни растителни съединения като канабиноиди (CBD, THC, CBA, CBG), терпени и има изключително силен терапевтичен ефект.

